
Tasg 1: Adolygiad Theatre

Mae Rocky Horror yn sioe gerdd ffuglen wyddonol ac arswyd sydd yn seiliedig ar B- movies. Mae’r sioe yn galw sylw at gender fluidity. Cafodd y sioe ei ysgrifennu gan Richard O’Brien. Daeth y sioe allan ar 14 o Awst 1975. Mae’r stori yn amgylchu dau gymeriad o’r enw Brad Majors ac Janet Weiss sydd wedi dyweddio. Mae’r ddau yn mynd i ymweld a hen Athro sydd yn byw mewn plasdy. Ar y ffordd mae teiar y car yn byrstio. Mae nhw yn dod o hyd i gastell ac yn gobeithio cael cymorth yno. Yn y castell mae nhw yn cyfarfod Dr Frank ‘N’ Furter sydd yn transvestite scientist. Rhai o’r themau sydd yn y sioe gerdd yma yw cariad, gwyddoniaeth ac arallfyd. Y cwmni sydd yn cynhyrchu y sioe yma yw’r Academi Llais a Chelfyddydau Dramatig Cymru.

Roedd y ffordd cafodd y perfformiad a’r set yma ei osod yn drawiadol o’r eiliad cerddais i fyny y grisiau i’r theatr. Roedd yr actorion wedi cael ei rhagosod ar y grisiau, y llwyfan ac yn y gynulleidfa. Roedd hyn yn tynnu y gynulleidfa i fewn i’r perfformiad yn syth. Yr argraff cyntaf a gefais oedd fod y sioe am fod yn un dda gan fod y set yn tynnu sylw yn syth ac yn unigryw. Roedd yna sgrin mawr ochr chwith y llwyfan oedd yn dangos y pethau oedd ddim angen bod ar y llwyfan. Roedd yna bylbiau golau ar hyd y nenfwd. Yn y cefn roedd llenni mawr coch fel drws. Ar y llwyfan hefyd oedd y band a thu ôl i’r band roedd sgrin bach. Roedd hyn i gyd yn angenrheidiol ar gyfer y cynhyrchiad. Trawiadol iawn.

Roedd yr ensemble yn gryf ac yn helpu y prif gymeriadau i bortreadu’r stori yn llawn. Roeddent yn gweithio gyda’i gilydd fel tim i greu y llun, roedd yn drawiadol sut roedden nhw yn defnyddio golau fflach yr adroddwyr fel prif oleuadau y modur a sut roeddent yn defnyddio eu corff i greu y modur.  Yn ystod y caneuon roedd yna waith partner gwych. Dangoswyd be oedd potentisal llawn y dawnswyr yn y cynhyrchiad a braf oedd gweld hyn. Roedd yn dda gweld y cast llawn yn gweithio gyda’i gilydd i greu codiadau (lifts) dewr ac fod pawb yn bresennol ar y llwyfan trwy’r adeg. Roedd  hyn yn bywisg er mwyn gwneud y stori yn ddiddorol i’r gynulleidfa. 

Roedd yr harmoniau yn drawiadol ac yn glir. Roedd yn gwneud i’r ensemble swnio yn gryf ac oherwydd hyn roedd y prif gymeriad yn sefyll allan yn arbennig o dda. Roedd y goleuadau ac effeithiau sain yn gweithio yn dda gyda’i gilydd ac yn dangos beth oedd yn mynd ymlaen, effeithiol iawn oedd gweld y goleuadau yn flachio yn gyflym pan oedd swn  taran, roedd hyn yn creu awyrgylch byw.  Roedd pob un o’r cast yn gweithio yn dda gyda’i gilydd i wneud y newidiadau golygfeydd yn llyfn iawn sydd yn bwysig i gadw’r stori i lifo.  Defnyddwyd defnydd o AI yn y sioe i ddangos cymeriad Eddie yn ifanc ac fe weithiodd hyn yn wych i gyfleu y stori i’r gynulleidfa. Roedd y band, y sgrin a’r sain yn gweithio yn dda gyda’i gilydd ac  roedd yn gwneudi y cynhyrchiad yn gryfach. Roedd yn effeithiol gweld Columbia yn cael Eddie allan o’r rhewgell gyda bwyell a phan wnaeth swn gwydr a’r sgrin gracio ac effaith y golau yn mynd i ffwrdd ac nôl ymlaen pan oedd Eddie ar y llwyfan. 

Yr actor a wnaeth ddal fy llygaid oedd Jona Milone oedd yn chwarae y cymeriad Frank ‘N’ Furter. Creodd ddarlun byw o’r cymeriad ac fe ymrwymodd yn dda i chwarae rhan y dihiryn yma. Roedd gwisg Jona Milone yn helpu ei gymeriadu yn wych. Roedd Jona Milone gyda cysylltiad da gyda bob un o’r cast sydd yn ei wneud o yn actor arbennig o dda. Roedd o wedi cysylltu gyda bob sefyllfa yn dda. Roedd o bresennol ym mhob moment. Mae hyn yn dod o waith Meisner. Mae technegau Meisner yn sicrhau bod nhw yn datblygu cysylltiadau rhwng yr actorion. Roedd Jona Milone yn bendant gyda’r cysylltiad yma gyda’i cyd- actorion. Roedd hyn yn gwneud pob golygfa yn gredadwy ac roeddwn yn cael teimladau o emosiynau gwahanol yn y sioe. Y gan wnaeth sefyll allan gan Jona Milone  oedd ‘I’m going home’. Roedd yna gysylltiad cryf gyda’r gynulleidfa ac roedd yn porteadu y gan yn dda a chafodd hyn effaith emosiynol ar rhai yn y gynulleidfa. Roedd Jona Milone yn defnyddio gwahnaol ansawdd lleisol drwy y sioe i gyd. Roedd rhaid i Jona Milone weiddi llawer iawn ac roedd o yn gweiddi mewn ffordd iach a diogel. Hefyd yn ei ganeuon roedd o yn defnyddio Belt. Roedd o wedi cyfleu y belt mewn ffordd iachus iawn ond beth oedd yn dda oedd bod o wedi gwneud y belt heb dddangos i’r gynulleidfa bod o yn defnyddio technegau llais i gyfleu hyn. Roedd Jona Milone yn rhyngweithio gyda’r gynulleidfa yn dda iawn. Roedd hyn yn diddanu y gynulleidfa a phawb i weld yn mwynhau eu perfformiad.

Mae Rocky Horror yn sioe sydd yn galw am gyfranogiad cynulleidfa. Roedd y gynulleidfa yn ymateb yn dda drwy gydol y sioe.  Roedd y gan ‘Time Warp’ yn cael ei wneud ddwy waith a tynnwyd y gynulleidfa i ymuno i wneud y ddawns gyda nhw ar y diwedd. Roedd hyn yn dipyn o hwyl ac yn gwneud i’r gynulleidfa deimlo yn rhan o’r sioe gerdd yma.   
        
Roedd y sioe yn hollol arbennig a proffesiynol. Roedd y perfformiad yn frwdfrydig a gwych. Roedd pob person yn gweddu i’r cymeriadau ac fe wnaeth y cast gyfan roi eu hunain drosodd i wallgofrwydd y ‘Rocky Horror’. Roedd ymateb y gynulleidfa yn addas ac yn dda drwy gydol y sioe. Yr hyn a welais oedd antur arallfydol gwefreiddiol o anrhefn wedi ei drefnu yn arbennig o dda.

